
Paratoi 
Os ydych chi eisiau defnyddio hwn bydd angen gwneud mwy o ffotocopïau er mwyn cael un i bob myfyriwr.  Mi fedrwch wneud eich copïau eich hun neu ffonio Popeth Cymraeg mewn da bryd i gael copïau wedi’u postio atoch. 
Torrwch y taflenni hyn yn eu hanner.  Os oes gennych dyllydd, gwnewch dyllau ynddynt fel bydd y dysgwyr yn medru eu cadw yn eu ffeiliau a defnyddio’r ochr arall y tro nesaf bydd gêm Bingo yn y dosbarth.
Paratoi 
Mae sawl tiwtor yn chwarae bingo yn y dosbarth i feistroli geirfa.  Pan fo rhestr o eiriau mae’r dysgwyr yn rhoi un gair ym mhob grid.  Tynnwch eu sylw at y geiriau Llinell a Tŷ llawn  ar waelod y ffurflen.
Gall y tiwtor ddewis geiriau o’r wers neu gardiau geirfa o’r wers.    Mae’r tiwtor yn tynnu un cerdyn allan ar y tro (neu’n dewis un gair ar y tro) , gan ddweud y gair yn uchel.  Os ydi’r gair gan y dysgwyr maen nhw’n ei weiddi allan.  Does dim ots os oes mwy nag un yn cael yr un gair.  
Unwaith mae person yn cael rhes (3 i lawr, ar draws, cornel i gornel) mae’n gweiddi llinell.  Yna mae’n dweud pa eiriau sydd ganddo.  Mae’n syniad da gadael i’r dysgwyr gael cymaint o linellau â phosib er mwyn i bawb gael cyfle i ddarllen y geiriau allan.
Unwaith mae person wedi cael pob gair mae’n gweiddi ‘tŷ llawn’, ac yn darllen allan y geiriau allan o’i res olaf.
Mae’n bosib gofyn i’r enillydd gario ymlaen trwy alw gweddill y geiriau yn lle’r tiwtor.
Darnau Darllen
Ffordd arall i wneud y weithgaredd hon yw trwy’r dysgwyr ddewis 9 gair allan o ddarn darllen.
Mae’r tiwtor yn darllen brawddegau o’r darn allan o drefn.  Pan mae dysgwr yn clywed un o’i eiriau mae’n ei weiddi allan.  Yna mae’r tiwtor yn stopio darllen y frawddeg ac yn cychwyn ar frawddeg newydd.  Oherwydd hyn mae’n werth marcio wrth ddarllen fel eich bod yn gwybod pa frawddegau dach chi wedi’u darllen.
Mae’r gêm yn cario ymlaen fel bingo normal efo llinellau a thŷ llawn, a’r dysgwyr yn darllen eu geiriau allan wrth gael llinellau/tŷ llawn. 
